കുടിവെള്ള പൈപ്പ് പൊട്ടിയിട്ട് മാസങ്ങള് ദുരിതത്തിലായി നാട്ടുകാരും യാത്രക്കാരും മുക്കം: വാട്ടര് അതോറിറ്റിയുടെ കുടിവെള്ള പൈപ്പ് പൊട്ടിയിട്ട് മാസങ്ങളായിട്ടും നടപടി ഇല്ലാത്തത് മൂലം ദുരിതത്തിലായി നാട്ടുകാര്. മുക്കം പൊലിസ് സ്റ്റേഷന് സമീപം ആശുപത്രി ജങ്ഷനിലാണ് പൈപ്പ് പൊട്ടി വെള്ളം റോഡിലൂടെ ഒഴുകുന്നത്. ഇതുമൂലം വാഹനങ്ങള് ചീറി പാഞ്ഞു പോകുമ്ബോള് വെള്ളം കാല്നട യാത്രക്കാരുടേയും ഇരുചക്രവാഹന യാത്രക്കാരുടേയും ശരീരത്തിലേക്ക് തെറിക്കുകയാണ്. പൈപ്പ് നന്നാക്കാത്തതിനാല് ദിവസവും ലിറ്റര് കണക്കിന് വെള്ളമാണ് പാഴാകുന്നത്്. നാട്ടുകാരുടെ പരാതിയെ തുടര്ന്ന് വാട്ടര് അതോറിറ്റി ദിവസങ്ങള്ക്ക് മുമ്ബ് അറ്റകുറ്റപ്പണി നടത്തിയെങ്കിലും പൈപ്പില് നിന്നും വെള്ളം ഒഴുകുന്നത് വീണ്ടും തുടരുകയാണ്. ഇതിനെ തുടര്ന്ന് കാല്നട യാത്രക്കാര് ഇതുവഴി യാത്രചെയ്ാന് വയലിയ ബുദ്ധിമുട്ടാണ് നേരിടേണ്ടിവരുന്നത്. പൈപ്പില് നിന്ന് തുടര്ച്ചയായി വെള്ളം ഒഴുകി റോഡ് തകരുകയും ചെയ്തിട്ടുണ്ട്്. പൈപ്പില് നിന്നും വരുന്ന വെള്ളം നിരവധി ദൂരത്തേക്ക് ഒഴുകുന്നതിനാല് വ്യാപാരികളും ദുരിതം നേരിടുന്നുണ്ട്. മലയോരമേഖലയിലെ നൂറുകണക്കിന് രോഗികള് ആശ്രയിക്കുന്ന മുക്കം കുടുംബാരോഗ്യ കേന്ദ്രം, ഇ.എം.എസ് ആശുപത്രി, ഗ്രേസ് പാലിയേറ്റീവ് കെയര് അടക്കമുള്ള സ്ഥാപനങ്ങളിലേക്ക് പോകുന്ന റോഡിലാണ് പൈപ്പ് പൊട്ടി കുടിവെള്ളം പാഴാകുന്നത്. കാലപ്പഴക്കം വന്ന പൈപ്പുകള് യഥാസമയം മാറ്റാത്തതും കൃത്യമായി അറ്റകുറ്റപ്പണികള് നടത്താത്തതുമാണ് പലയിടത്തും പൈപ്പുകള് പൊട്ടാന് കാരണമെന്ന് നാട്ടുകാര് പറയുന്നു.